Sergejs Žukovs

Sergejs Žukovs (dzimis  Krāslavā, Latvijā) ir latviešu rakstnieks un dzejnieks. 

 Biogrāfija 
Dzimis un uzaudzis Krāslavā. Beidzis Krāslavas ģimnāziju (2000), Daugavpils Tirdzniecības skolu (2004), Daugavpils Universitāti (2013, 2015, 2023). 2019. gadā veiksmīgi pabeidzis doktorantūras studijas literatūrzinātnē Daugavpils Universitātē, tajā ieguvis arī maģistra grādu salīdzināmajā filoloģijā, bakalaura grādu latviešu filoloģijā un akadēmiskā bakalaura grādu tiesību zinātnēs.

 Publikācijas 
Par vienu no pirmajām publikācijām var uzskatīt  laikrakstā "Literatūra un māksla Latvijā" 2000. g. 21. decembra numurā *Nr. 51 (78)) publicēto miniatūru "Zemenes sniegā".  Avīzē "Zeme" publicēti stāsti "No mednieka stāstiem..." un "Divas naktis blakus lācim". Regulāras publikācijas notika krājumos "Olūts" un "Tāvuzemes kalendars", kas tiek izdoti latgaliešu rakstu valodā. Prozas un dzejas publikācijas dažādos preses izdevumos un krājumos.

Dzejoļu publikācija literārā konkursa "Sidraba lāsēm rit laiks..." ietvaros Gulbenes literātu kluba "Autogrāfs" kopkrājumā, saistībā ar 2004. gada Dzejas dienām.Gulbenes literātu kluba "Autogrāfs" kopkrājums
Dzeja publicēta arī dzejas krājumos un almanahos "Mana Krāslava" (2007)  un  "Rēzekne - 2010"  (2010)

Publikācija krājumā "Manā skolā mācās čigāni" (2006), kas izdots ES Phare programmas "Sabiedrības integrācijas veicināšana Latvijā" Izglītības iniciatīvu centra projekta "Čigāni vietējā sabiedrībā un skolā" ietvaros.

Pasaku publikācija krājumā "Pasakas piena glāzē" (Rīga, 2007), ko izdevusi biedrība "Siera klubs". 

Pirmā izdotā grāmata ir vēsturiskais dēku romāns "Kaisles varā" (2008, Rēzeknē Latgales Kultūras centra izdevniecībā, ar Krāslavas pašvaldības finansiālu atbalstu).

Otrā izdotā grāmata ir godalgotais maģistra darbs "Neringas tēla transformācijas: mīts, folklora, literatūra" (2015). Izdots Vācijā, akadēmiskās literatūras apgādā "GlobeEdit".Amazon. "Neringas tēla transformācijas: mīts, folklora, literatūra"

 Apbalvojumi 
 Bakalaura darbs ieguvis Latviešu Akadēmiskās Organizācijas Zviedrijā Veronikas Strēlertes balvu (2013. gads).
 Maģistra darbs ieguvis Latviešu Akadēmiskās Organizācijas Zviedrijā balvu (2015. gads).

 Atsauces 

Kategorija:Latviešu rakstnieki